James Mulwana

James Mulwana (24 Omwezi ogw'omusanvu 1936 – 15 Omwezi ogusooka 2013) yali munnayuganda omusuubuzi .Yeeyali ssentebe era omukulembeze owokuntikko ow'ekibinja kya kkampuni mu Mulwana ( Mulwana Group of companies ) ,bizinensi ez'enjawulo nnyingi nga ziri mu kulunda ente z'amata  pulasitiika okukola ebintu, n'okugula n’okutunda ettaka n’ebizimbe. Okuva mu 1992 okutuusa lwe yafa mu 2013, Mulwana yaweereza nga dayirekita atali mukulu (non executive director)  ku lukiiko olufuzi olwa Standard chartered Uganda, bbanka y’ebyobusuubuzi eyokubiri mu bunene mu ggwanga, okusinziira ku by’obugagga. Yeeyali  ssentebe w’olukiiko olwo okuva mu 1998 okutuuka mu 2013,.  Mu kiseera we yafiira, yateekebwa ku lukalala ng’omu ku basinga obugagga mu Uganda . 

 Obuvo bwe n’obuyigirize 
Yazaalibwa mu Buganda nga 24 Omwezi ogw'omusanvu 1936. Yasomera mu Mengo Senior School, mu bukiikakkono bw’amaserengeta (northwest) ga Kampala, ekibuga kya Uganda ekikulu  era ekisinga obunene. Oluvannyuma yasomera ku Aggrey Memorial School, nga nalyo liri mu Kampala. Ku myaka emito, yatandika okwenyigira mu kuyingiza ebyamaguzi  n’okubifulumya ebweru w’eggwanga. Mu 1961,ku myaka 25, yatandika kkampuni ye entongole eyasooka, eya Associated Battery Manufacturers Limited, ng’akolagana ne Chloride (UK) Plc..  

 Amakampuni mu Mulwana 
Olukalala lwa bizinensi ze yalina kwaliko zino wammanga: 

Mu 1961, ku myaka 25, yakolagana ne Chloride (UK) Plc . okutondawo kkampuni ya Associated Battery Manufacturers Limited. Oluvannyuma, bizinensi eyo yafuuka Uganda Batteries Limited, kkampuni esinga okukola bbaatule mu Uganda. Mulwana yatwala obuyinza bwa bizinensi eno obusinga obungi mu 1991 .

Nice House of Plastics Limited ye kkampuni gye yatandikawo mu 1970. Ekola bintu bya pulasitiika omuli obusennya amannyo, obutebe, amabaafu , ebidomola , n’ebikopo ebinywerwamu.

Jesa Mixed Farm Limited yatondebwawo mu  1988. Esangibwa kumpi ne Busunju, kilo mmita nga 57  (35 mi), ng'okozeseza luguudo, mu bukiika kkono bwa Kampala, ku luguudo lwa  Kampala-Hoima.

Nsimbe Estate Limited yatandikibwawo mu 1992, ng’ekolagana n’omuguzi w'emigabo omukujjukujju okuva mu Bugirimaani.Kkampuni  erima , elongoosa nokutwala ebimuli ebisale ebweru w'eggwanga.

Jesa Farm Dairy yatandikibwawo mu 1994. Efumba, elongoosa, n’okupakinga amata era ekola amata amapaakinge, bbata, bbongo, ne  ayisi kuliimu.

Jesa Investments Limited, kkampuni y'obusuubuzi egula, etunda n'okukulaakulanya ettaka n'ebizimbe. Yatandikibwawo mu 2002.

 Okufa 
Ku ntandikwa y'Omwezi ogusooka 2013, James Mulwana, eyafunanga okwekebejjebwa kw'abasawo okwa buli kiseera okuva mu London  ne Thailand, yayingira  eddwaliro lya Nakasero Hospital, eddwaliro ly’obwannannyini ery’omulembe mu Kampala, ng'alumizibwa mu lubuto. Ku ssaawa kkumi ez'ekiro, ekyakeesa olwokubiri nga 15 Omwezi ogusooka  2013, yafiira ,mu ddwaaliro. 

Okusinziira nga bweyayagala , omulambo gwe gwaziikibwa mu maka ga bajjajjaabe ku kyalo Masiriba mu Disitulikiti y’e Mityana, okumpi

n’akabuga k'e Bukomero .  Yaleka nnamwandu omu, Sarah Mulwana, abaana  ab’obuwala babiri; Primrose Mulwana ne Barbara Mulwana n’omutabani omu Geoffrey Mulwana, omusika. Baagenda mu maaso n’okuddukanya bizinensi z’amaka oluvannyuma lw’okufa kwe.  

 Laba ne 

 Olukalala lw'abantu abasinga obugagga
 Eby'efuna bya Uganda
 Essomero lya Mengo senior School
 Olukalala lw'amakampuni agalongoosa amata
 Amakolero g'amata mu Uganda

 Ebijuliziddwa 












 Ebijuliziddwa wabweru wa wikipedia 

 Omutimbagano gwa Nice House of Plastics